Darren Aronofsky blev født i [[New York City|New York]] og efter [[gymnasie]]t kom han på [[universitet]]et [[Harvard]] for at studere [[film]]. Allerede under hans tid på universitetet vandt han flere priser for sine film. Der skulle dog gå seks år fra han blev færdig med skolen til hans første spillefilm [[Pi (film)|π]] udkom. π blev lavet for et næsten ikke eksisterende budget (ifølge [[IMDb]] var budgettet på $60.000), men det lykkedes den alligevel at indspille $3.221.152 i [[USA]]. Til den næste film, [[Requiem for a Dream]], fik han flere penge at arbejde med. Filmen var dog ikke noget kæmpe hit i biograferne, men er siden gået hen og blevet noget af en kultfilm. Filmen gav også en af dens hovedrolleindehavere, [[Ellen Burstyn]], en [[Oscar (filmpris)|Oscarnominering]] for bedste skuespillerinde.
Levende_personer